ועדת העלייה, הקליטה והתפוצות, כנסת 25, פרוטוקול מספר 4, 2023-01-16 00:00

עודד פורר: בוקר טוב לכולם

עודד פורר:  אני שמח לפתוח את ישיבת ועדת העלייה, הקליטה והתפוצות

עודד פורר:  היום 16 בינואר 2023, כ"ג בטבת תשפ"ג

עודד פורר:  אנחנו נפתח את הדיון, שהוא דיון מעקב

עודד פורר:  אחר כך נמשיך את הדיון על סל הקליטה

עודד פורר:  אבל לפני שנפתח אותו אני חייב להגיד כמה מילים בהמשך לדברים שאמרתי עוד בשבוע שעבר כשדיברנו על הניסיון לשנות את המשטר במדינת ישראל ועל ההשפעה של זה מול יהדות התפוצות וההשפעה שיכולה להיות לזה על העלייה ועל השקעות

עודד פורר:  אז היום אנחנו מקבלים לזה אישוש בכותרת של כלכליסט של "לא נשקיע לפני שיתבהר כיוון הרפורמה המשפטית בישראל"

עודד פורר:  ציטוט: '"אמרו לי: אל תביא חברות ישראליות עד שנראה איך מתפתחים השינויים"'

עודד פורר:  חצי מהשיחה הארוכה עם משקיע מוסדי אמריקאי הוקדשה למצב בישראל ולחדשות ממנה

עודד פורר:  איש השקעות אירופאי אומר ליזם ישראלי: "למרות אהבתי הרבה לישראל, לא נשקיע כרגע – זו הנחיה מלמעלה – מאותן סיבות שלא נשקיע בהונגריה"

עודד פורר:      אז אם מישהו חושב שמה שקורה פה ביום-יום מנותק בסוף מהמצב הכלכלי ומנותק בסוף מהיכולת שלנו לסייע בקליטת העלייה, הוא טועה ומטעה

עודד פורר:  ולכן במובנים האלה המאבק שלנו, כדי להשאיר את מדינת ישראל מדינה יהודית ודמוקרטית ואת האפשרות שלנו להיות עם חופשי במדינת ישראל, נוגע בכל אחת ואחד מאיתנו ובעתיד של כולנו

עודד פורר:       ומכאן נעבור למעקב על הדיון הקודם

עודד פורר:  היו לנו בקשות שביקשתי ממשרד האוצר

עודד פורר:  אני רק אומר, אני יודע שיש אנשים שתקועים בכניסה פה עם העיכוב במחשבים בבדיקות בכניסה, אבל מי שצריך להיות פה ל פחות לדיון המעקב בשלב הראשון נמצא כאן

עודד פורר:  אז נתחיל עם דניאל ממשרד האוצר

דניאל בלנגה: בוקר טוב

דניאל בלנגה:  שמי דניאל בלנגה מאגף התקציבים במשרד האוצר

דניאל בלנגה:  בעצם הוועדה ביקשה מאיתנו שלוש תשובות שונות – אחת על נתיב; השנייה על רשות האוכלוסין; והשלישית על מענקי ההסתגלות לעולים

עודד פורר: כן

דניאל בלנגה: אז אני אתחיל עם נתיב

דניאל בלנגה:  הצוות הרלוונטי אצלנו באגף היה בדיונים עם נתיב בשבועיים האחרונים ובעצם ניסו להבין מה המצב כרגע, לפחות עד לדיוני התקציב

דניאל בלנגה:  והעדכון שאני קיבלתי הוא שכרגע, לפחות לחודשיים הקרובים, אין בעיה של קונסולים

עודד פורר: הם פה?     

שלומית אבינח: לא

שלומית אבינח:  לא הגיעו

עודד פורר: אין בעיה של קונסולים? הנציג של נתיב פה בדיון אמר את הדברים הפוכים

עודד פורר:  זאת אומרת, מה שאמרו לנו פה בדיון שיקרו?     

דניאל בלנגה: לא, לא

דניאל בלנגה:  לא

עודד פורר: אוקיי

דניאל בלנגה: היו דיונים אחרי הדיון שהיה בוועדה בשבוע שעבר

דניאל בלנגה:  הם הבינו שלפחות לחודשיים הקרובים – אני מדגיש לחודשיים הקרובים – המצב יישאר כפי שהוא

דניאל בלנגה:  הקונסולים ימשיכו להיות ב-One stop shop

עודד פורר: מה זה "לחודשיים הקרובים"? עד סוף פברואר?     

דניאל בלנגה: "לחודשיים הקרובים" זה עד סוף פברואר, אמצע מרץ

עודד פורר: אתה יכול לתת תאריך?     

דניאל בלנגה: אין לי תאריך

דניאל בלנגה:  אני יכול לבדוק

עודד פורר: "לחודשיים הקרובים" זה מושג אמורפי

עודד פורר:  זה כללי כזה

עודד פורר:  אני רוצה לדעת מתי אני בודק שוב מה המצב שלנו

דניאל בלנגה: אני אנסה לבוא עם תאריך מדויק

עודד פורר: זה לא כזה מסובך

עודד פורר:  היום, אחרי שאנחנו מסיימים את החלק הזה שלך, נעבור לרשות האוכלוסין, אתה תצא, אתה תעשה שיחת טלפון ותחזור עם תאריך מדויק

דניאל בלנגה: בסדר גמור

עודד פורר: זה לא מורכב

עודד פורר:  זו לא איזו שאלה מורכבת

עודד פורר:  לא צריך את מחשב העל של מכון ויצמן בשביל למצוא את הפתרון, נכון?     

דניאל בלנגה: אין שום בעיה

עודד פורר: בסדר?     

דניאל בלנגה: ואני אגיד שבמהלך החודשיים האלה בעצם נתחיל את דיוני התקציב ואז נבין מה הלאה

עודד פורר: מה המשמעות של התחלת דיוני התקציב לעניין "נבין מה הלאה"?     

דניאל בלנגה: להבין בעצם - - -     

עודד פורר: הרי דיוני התקציב כבר מתקיימים

עודד פורר:  הרי כבר נקבעה לכם פגישה עם היועצת המשפטית לממשלה ומשרד המשפטים על חוק ההסדרים

עודד פורר:  הרי באוצר יודעים בדיוק מה תהיה הצעת התקציב לפחות מבחינת האוצר

דניאל בלנגה: לגבי התקציב של כל משרד ומשרד וכוח האדם, הדברים האלה נקבעים בליל ממשלה, שכרגע הוא צפוי להיות באמצע פברואר

עודד פורר: אז זאת אומרת, בפעם הבאה שתהיה לנו תשובה זה בליל ממשלה?     

דניאל בלנגה: אני אומר, לגבי החודשיים הקרובים, אני אשתדל לתת תשובה עוד היום

עודד פורר: את זה הבנתי

דניאל בלנגה: לגבי השאר - - -     

עודד פורר: לא, אתה תיתן תשובה עוד היום

עודד פורר:  זה לא סביר

עודד פורר:  תראה, בוא, דניאל

עודד פורר:  יש דברים שאני מבין שאתה צריך ללכת ולבדוק וזה לגיטימי ומקובל

עודד פורר:  לא סביר שעל תאריך אתה בא לפה עם תשובה ואומר: בחודשיים הקרובים

עודד פורר:  אני שואל אותך: כמה זה החודשיים? אתה אומר לי בערך

עודד פורר:  אז התשובה של בדיוק לגבי החודשיים הקרובים – היא לא תשובה שמצריכה איזו בדיקה

עודד פורר:  אתה תיתן אותה היום

דניאל בלנגה: בסדר גמור

עודד פורר: הדבר השני לגבי תחילת דיוני התקציב

עודד פורר:  אני לא מצליח להבין מה הקשר של זה לעניין, מאחר שכבר דיוני התקציב הרי מתנהלים

דניאל בלנגה: הם מתנהלים אבל הם עדיין לא הסתיימו

עודד פורר: הם יסתיימו כשיעבור תקציב בשאיפה, מבחינתכם, ביוני-יולי

עודד פורר:  זאת אומרת, מעוד חודשיים, נניח שהתשובה שתחזיר אליי היא ה-28 בפברואר, בסדר? נניח

עודד פורר:  אז מיום אחרי עד שיעבור תקציב אין פתרון

דניאל בלנגה: שוב, כרגע אני יודע את התשובה עד לחודשיים הקרובים שאמרתי

דניאל בלנגה:  אני אבוא עם תשובה לגבי התאריך המדויק

עודד פורר: כן

דניאל בלנגה: אני עדיין לא יודע לגבי ההמשך

דניאל בלנגה:  זה מאוד תלוי בסדרי העדיפויות של הממשלה וגם בהתחשב בזה שאנחנו בתקציב המשכי, שהוא תקציב מצמצם שבעצם הגמישות של הממשלה בעניין הזה היא הרבה יותר נמוכה

עודד פורר: ואתה אומר, מבחינת סדרי העדיפויות של הממשלה, גם אלה שנמצאים פה וצריכים לעבור בדיקות, מבחינתם מקובל שאלפי אנשים האלה יחיו בלי מעמד פה, בלי יכולת לקבל פתרונות, ואנחנו נפתור את זה בתקציב

עודד פורר:  אני רק רוצה לדעת אם אין דברים אחרים שהממשלה כן עושה עוד לפני התקציב

עודד פורר:  לדעתי, היא עושה

דניאל בלנגה: טוב

דניאל בלנגה:  החודשיים האלה זה מה שהיא עשתה לפני התקציב

דניאל בלנגה:  בעצם עשינו איזשהו סדר גם טכני גם הייתה הגדלה של שעות נוספות לנתיב בשביל לא לפגוע במצב הקיים ובשביל לאשר את האנשים האלה, שיעלו כמה שיותר מהר

דניאל בלנגה:  כרגע, בגלל המסגרות והמסגרת המצומצמת, מצאנו פתרון נקודתי לחודשיים הקרובים ואנחנו משתדלים לנסות למצוא פתרונות גם הלאה

עודד פורר: מתי תהיה לכם תשובה על הפתרונות הלאה?     

דניאל בלנגה: את זה אני עדיין לא יודע

עודד פורר: יש משהו שאתה יודע? מה לגבי מתן הסיוע ומענק ההסתגלות בשנת 2023?     

דניאל בלנגה: אריק, אתה רוצה להגיב?     

אהרן אוזן: בוקר טוב

אהרן אוזן:  שמי אריק אוזן מאגף התכנון מדיניות ותקצוב, משרד העלייה והקליטה

אהרן אוזן:  כפי שידוע, בשנה שעברה אושר סיוע ל-12 חודשים לכל מי שעלה עד ה-31 ביולי

אהרן אוזן:  עבור העולים שהגיעו החל מה-1 באוגוסט ועד ל-31 בדצמבר, הסיוע אושר רק למהלך שנת 2022, וכרגע, כמו שדניאל אמר, מאחר שאנחנו נמצאים במסגרת של תקציב המשכי, אין לנו כרגע אפשרות להרחיב את הסיוע הזה

עודד פורר: תסביר רק על מה מדובר בסיוע הזה כדי שאנשים יכירו

עודד פורר:  על איזה סיוע אנחנו מדברים בדיוק?     

אהרן אוזן: אנחנו מדברים הסיוע שניתן לכל עולה, לכל מי שהגיע במסגרת עולים הביתה – לעולים מאוקראינה רוסיה ובלארוס – לתקופה של 12 חודשים, כאמור, לכל מי שהגיע עד 31 ביולי

אהרן אוזן:  זה סיוע נוסף, מעבר לסל הקליטה ומעבר הסיוע הרגיל של המשרד, שנועד לאפשר להם לשכור דירה או למצוא פתרונות דיור במהלך התקופה, במהלך ה-12 החודשים

עודד פורר: הסיוע הזה ניתן מכיוון שמה? למה הוא ניתן להם ולא לאחרים?     

אהרן אוזן: אנחנו מדברים על אנשים, מי שבאים מאוקראינה הם אנשים שברחו ממלחמה; מי שבאים מרוסיה הם גם אנשים שברחו מהמציאות

אהרן אוזן:  אבל כאמור החלטת הממשלה - - -     

טטיאנה (טניה) מזרסקי: שם לא נותנים להם למשוך את הכסף

טטיאנה (טניה) מזרסקי:  הם לא יכולים למשוך כספים ולהביא כסף, כי הבנקים לא מאפשרים להם

אהרן אוזן: נכון

עודד פורר: זאת אומרת, הסיוע הזה הוא נדרש

אהרן אוזן: זה סיוע שנדרש

אהרן אוזן:  זה סיוע שהממשלה הקודמת, במסגרת החלטת הממשלה, אישרה אותו

אהרן אוזן:  בהחלטת הממשלה הייתה כאמור רק למי שהגיע עד ה-31 ביולי

אהרן אוזן:  בהסכמה בין שרת העלייה והקליטה לבין שר האוצר אושר פתרון נוסף למי שהגיעו החל מה-1 באוגוסט, שהם לא היו בתכולה של החלטת הממשלה

אהרן אוזן:  והסיוע שניתן להם הוא, כמו שאמרנו, עד 31 בדצמבר

עודד פורר: ומרגע זה נפתרו להם הבעיות, לעולים? זאת אומרת, מה-1 בינואר כל הבעיות נפתרו?     

אהרן אוזן: לא

עודד פורר: אז מה אתם עושים?     

אהרן אוזן: נכון לעכשיו, אנחנו מיישמים את החלטות הממשלה

עודד פורר: את זה שאין סיוע ידענו גם בדיון הקודם

עודד פורר:  המטרה של העדכון הייתה להבין מה עמדת שר האוצר לעניין המשך הסיוע מה-1 בינואר

עודד פורר:  בגלל זה לא הבנתי למה נתנו למשרד הקליטה לתת את עמדת שר האוצר

עודד פורר:  אני חשוב שזו תשובה של אגף התקציבים

דניאל בלנגה: שוב, אנחנו בקשר שוטף, האוצר והקליטה

דניאל בלנגה:  אנחנו בוחנים את החלופות השונות לגבי מה שאפשר

עודד פורר: מה החלופות השונות שאתם בוחנים?     

דניאל בלנגה: אנחנו עדיין בוחנים אותן

דניאל בלנגה:  אני לא רוצה - - -     

עודד פורר: מה הן?     

דניאל בלנגה: אנחנו עדיין בוחנים

דניאל בלנגה:  יש הרבה חלופות לגבי גם הסכומים גם הזכאים גם לכמה זמן

דניאל בלנגה:  אני אגיד שבגלל ההיקפים המאוד גדולים של המענק ההסתגלות, זה לא משהו שאנחנו יכולים לפתור אותו בתקציב המשכי מהיום למחר

עודד פורר: על איזה סכום מדובר?     

דניאל בלנגה: זה תלוי בחלופה שתיבחר

עודד פורר: בהנחה שהחלופה שתיבחר היא החלופה של מה שהיה

דניאל בלנגה: אני לא יודע בדיוק מה שהיה

דניאל בלנגה:  אבל אני אגיד שהחלופות - - -     

עודד פורר: מה? אתה לא יודע מה שהיה?     

דניאל בלנגה: לא, אבל - - -     

עודד פורר: אתה לא יודע להגיד כמה עלה לכם על השנה באירוע הזה?     

דניאל בלנגה: זה מאוד תלוי במספר העולים

עודד פורר: כמה עלה? עלה

עודד פורר:  כבר שילמת את זה

עודד פורר:  אנחנו נמצאים בשנת 2023

עודד פורר:  כמה בשנת 2022 עלתה לכם תוספת ההסתגלות הזאת?     

אהרן אוזן: מעל ל-300 מיליון שקל

דניאל בלנגה: כן

עודד פורר: אוקיי

דניאל בלנגה: ואנחנו צופים לעוד 100 מיליון שקל בערך בשנה הזאת

עודד פורר: אז אתה כן יודע

דניאל בלנגה: כמה עלה אני יודע

עודד פורר: לא

עודד פורר:  אתה גם אמרת מה אתם צופים

דניאל בלנגה: לא

דניאל בלנגה:  אבל השאלה היא כמה יעלה להעריך לעולים החדשים

עודד פורר: אז אמרת שאתם צופים עוד 100 מיליון שקל

דניאל בלנגה: לא, לא

דניאל בלנגה:  100 מיליון שקל זה לעולים שכבר עלו, שממשיכים לקבל בשנת 2023

עודד פורר: אוקיי

דניאל בלנגה: זה יינתן

דניאל בלנגה:  לזה כבר יש החלטת ממשלה ואין בעיה

עודד פורר:  זה כבר קיים בתקציב, לאלה שעלו עד 31 ביולי

דניאל בלנגה: כן

דניאל בלנגה:  לגבי העולים החדשים, בגלל שמענקי ההסתגלות האלה – שוב, ההיקף התקציבי שלנו מאוד גדול ושאנחנו נמצאים בתקציב המשכי, כרגע אנחנו בוחנים כל מיני חלופות

דניאל בלנגה:  אבל זה לא משהו שאנחנו יכולים - - -     

עודד פורר: כמו למשל החלטת ממשלה וקופסה ולהביא את זה באופן סגור לוועדת הכספים

עודד פורר:  הרי יודעים לעשות דברים בלי תקציב, עשו

עודד פורר:  התנהלנו, ידענו למצוא פתרון

עודד פורר:  תראה, זה מצב, אם אני מדבר על הקורונה, בקורונה ידעו למצוא פתרונות מיידיים גם כשלא היה תקציב מדינה

עודד פורר:  ידעו לבוא – נכנס השר לשעבר אלקין; אז הוא היה השר להגנת הסביבה; אני הייתי יושב-ראש ועדת הכספים הזמנית – ידעו לבוא ולקחת כסף מקרן הניקיון, כדי למצוא את הפתרונות שייתנו מענה מיידי לעסקים ולאזרחים

עודד פורר:  השאלה, תראה, היא לא שאלה אם אפשר או אי-אפשר

עודד פורר:  אפשר

עודד פורר:  מה שאני שאלתי הוא האם יש רצון למצוא את הפתרון

עודד פורר:  האם אגף התקציבים קיבל הנחיה משר האוצר ומשר העלייה והקליטה: נא חיזרו לממשלה עם פתרון כדי שאנשים האלה יוכלו להמשיך לקבל את הסיוע, כי הסיוע הוא סיוע נדרש

דניאל בלנגה: אנחנו קיבלנו הנחיה לעבוד עם משרד הקליטה ולחשוב מה הדרך הכי נכונה והכי טובה לתת את הסיוע הזה ולמי לתת אותו

דניאל בלנגה:  כרגע אנחנו עוד בדיונים על זה

דניאל בלנגה:  שוב, בגלל ההיקפים הגדולים, זה משהו שמאוד קשה לעשות אותו מהיום למחר

דניאל בלנגה:  זה תלוי בסדרי העדיפויות של הממשלה

עודד פורר: עוד לא קיבלתם הנחיה כזאת?     

דניאל בלנגה: קיבלנו הנחיה לעבוד מול משרד הקליטה

עודד פורר: לפני כן לא עבדתם, לפני הנחיה לא עבדתם מול משרד הקליטה?     

דניאל בלנגה: בוודאי שעבדנו

עודד פורר: אז מה המשמעות של הנחיה לעבוד מול משרד הקליטה?      

דניאל בלנגה: שוב, אנחנו - - -     

עודד פורר: תראה, דניאל, אפשר לבוא לוועדה

עודד פורר:  אני לא צריך אותך כמבקר

זאב אלקין: עודד, ברור מה המשמעות

זאב אלקין:  שכשתשאל מה קורה, יגידו לך: הנושא בעבודה

עודד פורר: כן

עודד פורר:  אני יודע

עודד פורר:  אז אני אומר, אני לא צריך אותך כמבקר פה

עודד פורר:  חבל לי על זמנך

עודד פורר:  זמנך יקר

עודד פורר:  המטרה כשאני עושה דיון מעקב זה לקבל תשובות

עודד פורר:  תשובות בסגנון של: אנחנו דנים, אנחנו נעבוד ביחד, אנחנו עובדים ביחד – אין, אין טעם להביא

עודד פורר:  תראה, יש פה צוות שלם

עודד פורר:  יש מנהלת ועדה, יועצת משפטית, עובדים, מערכת חשמל, חבל

עודד פורר:  אתה מאגף התקציבים, חבל על התקציב הזה

עודד פורר:  זה מיותר

עודד פורר:  אני לא מכנס את כולם בשביל שיספרו לי שעובדים ביחד, כתף אל כתף, במאמץ משותף, כדי למצוא פתרונות לבעיות

עודד פורר:  אחלה

עודד פורר:  זאת תשובה נהדרת

עודד פורר:  לא פה

עודד פורר:  כשאני שואל שאלה, אני מצפה לקבל תשובה

עודד פורר:  אני מצפה לקבל תשובה

עודד פורר:  אגב, גם תשובה שלילית היא תשובה

עודד פורר:  אני אכבד אותה

עודד פורר:  אני אתקוף אותך אולי, את ההחלטה, אני אתנגד לה, אבל היא תשובה

עודד פורר:  אם מישהו קיבל החלטה לא להאריך את הסיוע הזה, יתכבד ויעמוד מול הציבור ויגיד: זאת החלטה שהתקבלה

עודד פורר:  יכול להיות שהוא ינמק אותה, יכול להיות שיסכימו איתו, יכול להיות שלא

עודד פורר:  אבל להתחבא מאחורי: אנחנו עובדים יחד עם משרד הקליטה, ולתת למשרד הקליטה לענות על שאלות שקשורות לאגף התקציבים, לא פה

עודד פורר:  לא אצלי

עודד פורר:  באמת אני אומר

עודד פורר:  זה לא מקובל

עודד פורר:  בסדר?     אז אתה עדיין חייב תשובה לגבי העניין הזה

עודד פורר:  אגב, היא תשובה גם של כן או לא

עודד פורר:  יש כוונה להמשיך את הסיוע הזה או אין כוונה להמשיך את הסיוע הזה

עודד פורר:      מה לגבי התקנים ברשות האוכלוסין?     

דניאל בלנגה: אז העדכון האחרון שאני קיבלתי מהצוות הרלוונטי הוא שהגיעו לסיכום מול רשות האוכלוסין ויגיעו התקנים לנתב"ג, כפי שברשות האוכלוסין ביקשו בדיון הקודם

עודד פורר: רשות האוכלוסין, יש לי עוד שאלה אליכם בהקשר הזה

עודד פורר:  כמה תקנים פנויים יש לכם, שלא מאוישים?     

עובדיה בן נון: בוקר טוב

עובדיה בן נון:  התקנים אצלנו הם במכרזים כרגע

עודד פורר: כמה?     

עובדיה בן נון: בינתיים יש לנו 30

עודד פורר: 30 במכרזים?     

עובדיה בן נון: כן

עובדיה בן נון:  והבוקר הודיעו לנו שקיבלנו עוד 20

עודד פורר: תראה, אי-אפשר לשים בינתיים ממלאי מקום

עודד פורר:  אני מכיר את הליך המכרזים בשירות המדינה

עודד פורר:  סדר גודל של בין שנה לשנה וחצי לסיים הליך מכרזי

עודד פורר:  אז את התקלה הזאת בוועדה אחרת, כי אני מצפה שאולי מישהו יעשה על זה מעקב

עודד פורר:  אבל בשנה-שנה וחצי האלה, האם אתם לא יכולים לשים ממלאי מקום?      

עובדיה בן נון: אין לנו ממלאי מקום

עובדיה בן נון:  אלה אותם אנשים שעוברים את הבחינות, ואנחנו היינו רוצים לקלוט מהיום למחר

עודד פורר: בסדר

עודד פורר:  אפשר לשים ממלא מקום מבחוץ בינתיים

עובדיה בן נון: אני לא יכול להביא בן אדם מבחוץ

עודד פורר: אפשר להביא ממלא מקום מבחוץ באישור הנציבות

עודד פורר:  צריך לפנות לנציבות

עודד פורר:  האם פניתם לנציבות לבקש את הבקשה הזאת, לבקש אישור לממלא מקום מבחוץ?     

עובדיה בן נון: פנינו לנציבות, והתשובה הייתה שצריכים להיות מכרזים

עודד פורר: אפשר לקבל את הפנייה שלכם, העתק מהפנייה, כדי שאני אוכל לפנות לנציב בעניין הזה?     

עובדיה בן נון: כן, בוודאי

עודד פורר: בסדר? אז נא לרשום שיעבירו לי רשות האוכלוסין את העתק הפנייה לנציב שירות המדינה לאייש את התקנים בממלאי מקום מבחוץ, מאחר שאי-אפשר בתוך שירות המדינה

עודד פורר:  וככל שצריך, אני אפנה ואני אבקש מהנציבות לתת תשובות בעניין הזה

עודד פורר:       תבינו, האירוע הזה הוא אירוע שכל עיכוב בו, בסופו של יום, נוגע אפילו בחיי אדם, שמגיעים פה אנשים שאין להם את היכולת הבסיסית להתקיים

עודד פורר:  כשיש להם את הפתרון, אגב

עודד פורר:  אם הרי יעשו את העבודה מהר, יקבלו את תעודת העולה, יהיו עולים, יקבלו תעודת זהות, משרד העלייה והקליטה כבר יודע להתכתב איתם

עודד פורר:  אין בעיות של תקציב המשכי, כי מקבלים סל קליטה וזה בחוק

עודד פורר:  אז זה רץ

עודד פורר:  רק על איוש התקנים אנחנו מייצרים פה פתרון

עודד פורר:  ואני כן רוצה לברך על העובדה שנפתר העניין בסוגיה מול משרד העלייה והקליטה כדי שיהיו תקנים בנתב"ג

עובדיה בן נון: חשוב לי להגיד שאנחנו הוצאנו כבר כמה פעמים תקנים במכרזים, מה שנקרא, והגיעו עשרה

עובדיה בן נון:  בסוף נבחרו איזה שניים או שלושה

עודד פורר: אני, תאמין לי, מכיר את הסיפור של גיוס עובדים בשירות המדינה

עודד פורר:  מכיר לא רק אצלכם

עובדיה בן נון: תבורך

עודד פורר: אגב, מישהו מחברי הכנסת, אם הוא רוצה לשאול, מוזמן

עודד פורר:  נציגת משרד הרווחה, כן, קיבלנו את הנתונים שלך

יסמין בן עמרם: מעולה

עודד פורר: חברי הוועדה קיבלו את הנתונים?     

שלומית אבינח: העברתי הכול

שלומית אבינח:  כן, אבל עדיין יש הרבה אנשים - - -     

עודד פורר:  יש הרבה מאוד אנשים ששוהים כאן ברציפות, אבל בעצם המספר 13,000 - - -     

שלומית אבינח: 13,445

עודד פורר: המספר 13,445 מראה שהייתה תקופה שהייתה ירידה קצת במספר הנכנסים בכל חודש, אבל העיקר הם ממרץ

יסמין בן עמרם: נכון

עודד פורר: אנחנו עדיין נמצאים במצב שבו סדר גודל של 40% מהנכנסים נשארים כאן לתקופה יותר ארוכה

יסמין בן עמרם: כן

עודד פורר: לא

עודד פורר:  בעצם לא 40% מהנכנסים, סליחה

יסמין בן עמרם: 30%

עודד פורר: פחות, פחות

עודד פורר:  אני יודע שבסוף זה 33%, הממוצע

עודד פורר:  אבל אם אני מסתכל על החודשים אוגוסט, ספטמבר, אוקטובר, נובמבר, אנו נמצאים סביב ה-20%

עודד פורר:  זה שבדצמבר אנחנו עדיין ב-40%, נצטרך לבדוק את זה בפברואר האם על דצמבר עדיין נשארנו ב-40% ככל שעובר הזמן

יסמין בן עמרם: נכון

עודד פורר: ואפשר לראות שאלה שהגיעו בהתחלה-בהתחלה ממש, אז רבים נשארו כאן

יסמין בן עמרם: כן

עודד פורר: זאת אומרת, אלה היו פליטים ממש

יסמין בן עמרם: כן

יסמין בן עמרם:  נכון

יסמין בן עמרם:  אני רק אדגיש שמדובר בנתונים של מי ששהו ברציפות

יסמין בן עמרם:  אלינו מגיעים גם הרבה סיפורים של אנשים שהולכים להביא מסמכים וחוזרים, דברים כאלה

יסמין בן עמרם:  אבל אלה נתונים שלי כבר אין, והם אצל רשות האוכלוסין

עודד פורר: מה מקבל מי שנכנס לכאן בפורמט הזה? איזה סיוע?     

יסמין בן עמרם: אני מנהלת את מינהל צו השעה של משרד הרווחה

יסמין בן עמרם:  אנחנו מטפלים אך ורק באזרחים אוקראינים שנכנסו כחוק, לא זכאים לעלייה או למעמד אחר

יסמין בן עמרם:  הם בעצם באשרת תייר

יסמין בן עמרם:  ואנחנו נותנים איזשהו סל מענים די בסיסי של סיוע בתווי מזון, סיוע רפואי וסיוע נפשי בעיקר, ומתכללים את הקשר עם ארגוני החברה האזרחית שמעבירים תרומות, שוברים של ציוד, דברים כאלה

עודד פורר: כן, סליחה

עודד פורר:  שאלות, מישהו?      

שלומית אבינח: מה מקבלים הילדים?     

עודד פורר: מה? אה, הילדים

עודד פורר:  מה באמת מקבלים הילדים? באיזו מסגרת חינוכית הילדים?     

יסמין בן עמרם: מי ששוהה בארץ שלושה חודשים באשרת תייר יכול להירשם למערכת החינוך רגילה

שלומית אבינח: בעלות כספית?     

יסמין בן עמרם: לדעתי, לא

יסמין בן עמרם:  אבל זה דרך משרד החינוך

עודד פורר: לדעתי, הם לא יכולים לקחת כסף

טטיאנה (טניה) מזרסקי: לא

טטיאנה (טניה) מזרסקי:  הם לא משלמים, אבל גם הם לא זכאים לשעות עברית

טטיאנה (טניה) מזרסקי:  הם מצטרפים לכיתות שכבר פועלות, אבל בעצם זה עומס על המורים וזה על חשבון הילדים שהם כן בסטטוס עולים, והכיתות מלאות

טטיאנה (טניה) מזרסקי:  ואני מכירה כיתות כאלה

טטיאנה (טניה) מזרסקי:  זה עומס ענק על מורה באולפן ובבתי הספר

טטיאנה (טניה) מזרסקי:  בגנים אפשר להסתדר

טטיאנה (טניה) מזרסקי:  בבתי ספר –עומס ענק

עודד פורר: כן

עודד פורר:  דניאל, הצלחתך בווטסאפ לקבל תשובה על החודשיים?     

דניאל בלנגה: כן

דניאל בלנגה:  אז בעצם עד ה-1 במרץ בוודאות לא תהיה בעיה

דניאל בלנגה:  אנחנו עכשיו בודקים אם יהיה אפשר גם במהלך מרץ

עודד פורר: אוקיי

עודד פורר:  אז עם זה אתה צריך לחזור אליי, ואתה גם צריך לחזור אליי עם עמדת השר לעניין מענק ההסתגלות

עודד פורר:  אגב, היא צריכה להיות מחולקת לשני חלקים

עודד פורר:  הרי הפתרון שניתן מה-31 ביולי עד 1 בינואר, ניתן בגלל הבחירות

עודד פורר:  הייתה מגבלה על הממשלה הקודמת

עודד פורר:  היא לא הייתה יכול לקבל החלטה שמחייבת את הממשלה שהייתה אמורה לקום

עודד פורר:  קמה ממשלה חדשה

עודד פורר:  היא צריכה להחליט בעניין הזה

עודד פורר:  היא צריכה לקבל החלטה מה-1 בינואר

עודד פורר:  החלטה הזאת, אגב, צריכה לחול גם על מי שהגיע ב-31 ביולי, כי זה שבן אדם מגיע ב-31 ביולי או ב-1 באוגוסט ולא ב-29 ביולי – הפער פה הוא לא סביר מבחינת המשך הטיפול בו

עודד פורר:  אז אנחנו נמצאים בינואר

עודד פורר:  בשבועות הקרובים אתם תידרשו למענה הזה

עודד פורר:  מי שהגיע ב-29 ביולי, בפברואר יקבל

עודד פורר:  מי שהגיע שלושה ימים אחר כך – בלי כלום

דניאל בלנגה: אני אחדד רק

דניאל בלנגה:  מי שהגיע באוגוסט קיבל

עודד פורר: עד?     

דניאל בלנגה: עד דצמבר

עודד פורר: אז אני אומר, אתה בחודש הקרוב - - -     

זאב אלקין: יש לך שלוש דרגות

זאב אלקין:  יש לך מי שהגיע מ-1 באוגוסט, שהוא מקבל פחות זמן ממי שהגיע עד ל-1 באוגוסט; ויש לך אנשים שמגיעים עכשיו שלא מקבלים כלום

עודד פורר: כן, כן

עודד פורר:  מה זה?     

זאב אלקין: זה כרגע המצב

עודד פורר: או אגב, מי שהגיע בנובמבר קיבל בסך הכול חודש

זאב אלקין: כן

עודד פורר: אז צריך להתייחס גם לדרגות האלה

עודד פורר:  זה לא שאנחנו מתייחסים רק למי שמגיע מעתה ואילך, אלא גם לדרגה הזאת שהגיעה מה-1 באוגוסט

עודד פורר:       מתי אנחנו נדע לקבל תשובה משר האוצר על הדבר הזה? אגב, זאת שאלה של מדיניות

עודד פורר:  באמת אני אומר, זאת שאלה של מדיניות

עודד פורר:  בסוף, הרי אתה יודע טוב כמוני שאם אגף התקציבים יקבל הנחיה מהממשלה להמשיך את זה, את הפתרונות התקציביים, החוקיים, האדמיניסטרטיביים, יש

עודד פורר:  השאלה אם רוצים לנקוט בהם או לא

עודד פורר:  זאת השאלה

דניאל בלנגה: בסדר גמור

עודד פורר: אגב, אותה שאלה נשאלה לפני שבוע

עודד פורר:       שי פלבר, הסוכנות היהודית, רוצה לומר משהו?     

שלומית אבינח: את יכולה לפתוח, בבקשה, את הזום?     

שי פלבר: שלום וברכה

שי פלבר:  העברנו לכם את הנתונים של אחוז הסירובים של ה-Go / No Go

שי פלבר:  כמו שאתם יכולים לראות לפחות בטבלה שעשינו בעבודה מתואמת עם נתיב ועם משרד העלייה והקליטה, מתוך כל מי שהונפק לו Go / No Go, 41,777 אישורים; ונכנסו לארץ, כי חלק מהאנשים לא עלו לארץ עדיין, 31,794

שי פלבר:  אחוז הסירובים עומד על3

שי פלבר: 15%, קרי 1,004 איש, לאחר בדיקה קונסולרית מלאה, לא אושרה עלייתם

שי פלבר:  אלה מספרים מאוד נמוכים ומבטאים את החשיבות של ה-Go / No Go למעשה

שי פלבר:  אנשים שרוצים להגיע בצורה מהירה לא רוצים להמתין לבדיקה קונסולרית מלאה

שי פלבר:  זה נראה לי טווח סטייה מאוד נמוך

עודד פורר: מאוד נמוך

עודד פורר:  מאוד מאוד נמוך אפילו מעבר למה שעכשיו

שי פלבר: ולכן מטרתנו היא להמשיך ב-Go / No Go

עודד פורר: כן

עודד פורר:  הנתונים, לפחות הנתונים על הנייר, הם מצוינים

עודד פורר:  השאלה אם הנושא הזה של Go / No Go נמשך באותה צורה

שי פלבר: כן

שי פלבר:  הוא ממשיך היום בשני אופנים, עודד

שי פלבר:  הוא ממשיך ברוסיה בבדיקות הדיגיטליות

שי פלבר:  וכל מי שנבדק אנחנו מקבלים אוטומטית מנתיב את הפרטים של אותם מועמדים שקיבלו אישור Go ברוסיה עצמה, ממשיכים טיפול בהם

שי פלבר:  ובנתב"ג אתה רואה שהכניסה היא מאוד משמעותית

שי פלבר:  לסבר את האוזן, בחודש דצמבר בלבד נכנסו לפה 2,516 מועמדים כטועני זכאות, לעומת 1,841 שהגיעו עם אשרות עלייה

שי פלבר:  אז בוודאי זה מראה את הצורך ואת ההצדקה בהמשך התהליך של Go / No Go מרוסיה

עודד פורר: והתהליך נמשך אתה אומר?     

שי פלבר: כן, כ, כן

שי פלבר:  הוא נמשך

עודד פורר: הוא נמשך גם מרוסיה וגם מאוקראינה

שי פלבר: מאוקראינה הוא לא נמשך

שי פלבר:  מאוקראינה עשינו את זה בעיקר בתקופת המלחמה, שקיבלנו במלונות אלפי אנשים

שי פלבר:  היו צריכים להביא אותם לארץ בתקופה המהירה

שי פלבר:  כיום אין צורך, מכיוון שהכמות של העולים מאוקראינה היא בסביבות 400-350

שי פלבר:  מגיעים למלון, יש מספיק קונסולים של נתיב

שי פלבר:  עדיף לאותם מועמדים להגיע עם אשרה מלאה בגלל כל התנאים והזכאויות

שי פלבר:  ולכן אוקראינה לא רלוונטית

עודד פורר: התהליך לא לוקח להם זמן שם? הרי התהליך לוקח זמן

עודד פורר:  העניין הוא שאנשים רוצים לברוח משם

שי פלבר: וכשמגיעים למלונות היום בהונגריה, במולדובה ובוורשה, הם מחכים סדר גודל של שבוע-עשרה ימים לבדיקה קונסולרית עם כל האישורים

שי פלבר:  זה לא לוקח הרבה מאוד זמן, כי יש פה קונסולים של נתיב שמגיעים ונמצאים קבוע בשטח

שי פלבר:  יש מישהו במולדובה ומגיע לוורשה, ומגיע לפי צורך שאנחנו מציעים לו כרגע

שי פלבר:  אני חושב שאלה מספרים כרגע לא כל כך דחופים

שי פלבר:  יותר חשוב להשקיע ברוסיה בגלל ההיקפים המשמעותיים

עודד פורר: מה לגבי בלארוס?     

שי פלבר: בבלארוס אין Go / No Go

שי פלבר:  מאוד מעט נכנסים לארץ

שי פלבר:  המספרים מבחינת העולים מכל בלארוס היו כ-1,500 עולים השנה

שי פלבר:  מספרים זניחים

שי פלבר:  ויש שם שני קונסולים של נתיב

שי פלבר:  זה בהחלט מספק

עודד פורר: אוקיי

עודד פורר:  יש שאלות למישהו?      

טטיאנה (טניה) מזרסקי: יש לי שאלה, בעקבות הפניות שאני מקבלת

טטיאנה (טניה) מזרסקי:  יש מישהו, יהודי משני הצדדים, אימא ואבא; ההורים שלו ואח שלו שוהים בארץ, אזרחים וכבר לא שנה ראשונה בארץ

טטיאנה (טניה) מזרסקי:  הוא קיבל אשרת עולה על תנאי ברוסיה, והם מבקשים ממנו להביא תעודה מזהה צבאית

טטיאנה (טניה) מזרסקי:  עכשיו תקופה מאוד רגישה ברוסיה

טטיאנה (טניה) מזרסקי: מה זאת אומרת תעודה מזהה צבאית?     

טטיאנה (טניה) מזרסקי: זה כאילו תעודה מזהה צבאית

טטיאנה (טניה) מזרסקי:  יש תעודה כזאת לאזרחי רוסיה

טטיאנה (טניה) מזרסקי:  כשמבקשים פנקס עבודה, כאילו זה מקובל להביא

טטיאנה (טניה) מזרסקי:  אבל אמרו: נותנים לך אשרה על תנאי עד שתשלח בדואר אלקטרוני

טטיאנה (טניה) מזרסקי:  לשלוח עכשיו בדואר אלקטרוני תעודה מזהה צבאית ברוסיה זה מצב רגיש

עודד פורר: זו בקשה של מי? מי ביקש ממנו?     

טטיאנה (טניה) מזרסקי: של אחד הקונסולים במוסקבה, בנתיב

טטיאנה (טניה) מזרסקי:  אישור שירות צבאי

טטיאנה (טניה) מזרסקי:  אבל יש תעודה

טטיאנה (טניה) מזרסקי:  זה לא רק אישור, זו תעודה

טטיאנה (טניה) מזרסקי:  אז אני רוצה לדעת, למה זה משפיע על תוקף אשרת העולה?     

עודד פורר: ברשות האוכלוסין יודעים להשיב על זה?      

רונית אליאן: מאחר שהבדיקה נעשתה על ידי נתיב והם התנו את זה, אז זו פנייה לנתיב

טטיאנה (טניה) מזרסקי: זו שאלה לנתיב

עודד פורר: זו לא דרישה שלכם?     

רונית אליאן: לי לא ידוע על דבר כזה, ולכן אני חושבת שנתיב יבדקו, כי הם בודקים את התעודות

עודד פורר: תכיני לי פנייה כזו לנתיב

שלומית אבינח: זה כבר צריך להיות לפני

עודד פורר: נתיב צריכים להיות מזומנים לדיון

טטיאנה (טניה) מזרסקי: האם זה תנאי? רציתי לדעת איך זה משפיע בכלל

שלומית אבינח: הוזמנו

שלומית אבינח:  לא הגיעו

עודד פורר: נתיב לא הגיעו?     

שלומית אבינח: לא

שלומית אבינח:  הם קיבלו זימון

שלומית אבינח:  שלחנו לכולם

עודד פורר: תגידי לנטע שאני מבקש לדעת למה לא שלחו נציג

שלומית אבינח: אני ארשום לה

עודד פורר: טוב

עודד פורר:  תודה רבה

עודד פורר:  אנחנו יכולים להתחיל את הדיון הבא כבר, חמש דקות קודם, לדעתי, נכון?     

טטיאנה (טניה) מזרסקי: דקה אחת

עודד פורר: אה, דקה

עודד פורר:  צריך לכוון פה את השעון

עודד פורר:  תודה רבה

עודד פורר:  הדיון הזה הסתיים

עודד פורר:  אפשר לסגור את הפרוטוקול

זאב אלקין: רק לקראת סיום הדיון הזה, אדוני היושב-ראש

עודד פורר: כן

זאב אלקין: הרי ברור שהסוגיה של מענק ההסתגלות המיוחד היא הסוגיה הקריטית

עודד פורר: מה זה, סליחה?     

זאב אלקין: הסוגיה של מענק ההסתגלות המיוחד והמשכו היא הסוגיה הקריטית

עודד פורר: מאוד

זאב אלקין: מכל הנושאים האחרים, זה משהו שאם הוא לא יחזור מייד, הוא כבר לא יחזור

זאב אלקין:  כולנו מכירים את המערכת

עודד פורר: בשבוע הבא ביום שני אנחנו נפתח את הדיונים שוב עם דיון מעקב

זאב אלקין: אוקיי

עודד פורר: אני אוהב לפגוש פה את דניאל

עודד פורר:  בסדר?